पीपा क्षत्रिय समस्त न्याती सभा ट्रस्ट के अध्यक्ष नरेन्द्र चौहान ने बताया कि भादवा सुदी बीज पर मंगलवार सुबह करीब सवा चार बजे मंदिर में 109 ज्योत से मंगला आरती, श्रृंगार के आयोजन के बाद मंदिर की प्राचीर पर ध्वजारोहण किया गया। यहां बाबा रामदेव के गुरु बालिनाथ की गुफा और बाबा रामदेव मंदिर में महाआरती की गई। मंगला आरती से पूर्व मेला प्रांगण में श्रद्धा का सैलाब उमड़ पड़ा। मंदिर की सीढिय़ों व प्रवेश द्वार के पास विशाल एलईडी स्क्रीन पर आरती का सीधा प्रसारण किया गया। मेले में जातरूओं की सुरक्षा के पुख्ता प्रबंध किए गए है। मेला स्थल पर सीसी टीवी कैमरों के साथ जातरूओं की सुरक्षा की निगरानी और व्यवस्था के लिए स्वयंसेवक और पुलिस का माकूल जाब्ता सहयोग कर रहा है। इधर, हाथों में रंगबिरंगी ध्वजा लिए जयघोष करते जातरूओं का सैलाब सोमवार देर रात से ही मसूरिया मंदिर में उमडऩे लग गया था।